钦定古今图书集成/明伦汇编/闺媛典/第050卷 > 魏宗钦妻丘凤娘
## 钦定古今图书集成/明伦汇编/闺媛典/第050卷 > 魏宗钦妻丘凤娘

按《建安县志》：“丘凤娘，魏宗钦妻。洪武初，宗钦父康为
仓吏，坐法当刑。宗钦诣官请代，丘曰：‘行矣，勉旃，君能
为子，妾不能为妇耶’？”宗钦就狱，岁馀，度当决，遗书与
父，父不忍观，火之，丘痛哭自缢。其后宗钦得赦归，悲
不自胜，曰：“吾不意生，而妇不意死哉！”